Gimnazija i ekonomska škola Jovan Jovanović Zmaj

**Gimnazija i ekonomska škola „Jovan Jovanović Zmaj“** je gimnazija,  jedna od dve srednje škole u opštini Odžaci. Osnovana je 1944. godine, a sadašnje ime nosi od 1952. godine. Nalazi se u Ulici Somborska broj 18.
Zgrada škole podignuta je 1966. godine. Sa redovnom nastavom Gimnazija je počela 1. septembra 1990. Godine.

## Historija

### Osnivanje

Krajem decembra školske 1944/45. godine u Odžacima je otvorena Državna niža gimnazija, koja je upisivala 4 razreda srednjoškolaca i privremeno se nalazila na mestu bivše Građanske škole. Iako je Drugi svetski rat i dalje bio u toku, prikupljala su se učila i nameštaj za školu. Školske 1945/46. godine, Državna niža gimnazija se pretvara u Državnu realnu gimnaziju, koja ima samo šest razreda i koja je postojala sve do reforme školstva 1951/52. godine. Premda je škola radila u veoma opasnim i oskudnim vremenima, često i sa minimalnim uslovima za rad, ona je opravdala svoje postojanje, i polagano podizala svoj ugled.

### Gimnazija nakon reforme školstva

Godine 1952/53. osnovna škola se transformiše u osmogodišnju i počinje ekspanzija srednjeg stručnog školovanja. IV razred je izdvojen iz sastava gimnazije. On je pripao osnovnoj školi, koja sada ima osmogodišnje školovanje. Uvode se novi predmeti: tehničko obrazovanje i sociologija za oba smera i nacrtna geometrija u prirodno-matematičkom smeru. Gimnazija dobija naziv "Jovan Jovanović Zmaj".

Reforma srednjoškolskog obrazovanja već uveliko je zaživela i trajala, kada se u Odžacima ponovo otvara gimnazija. Ispunjavajući sve zahteve i uslove, koje je postavila nova reforma za otvaranje škole, u Odžacima je ponovo osnovana Gimnazija "Jovan Jovanović Zmaj". Novoosnovana gimnazija upisuje prvu generaciju: tri odeljenja prvog razreda sa 117 učenika. Već u februaru 1966. godine, učenici su nastavu otpočeli u novoizgrađenim učionicama. Izgrađeno je 12 učionica i nekoliko savremenih kabineta: kabinet za fiziku, biologiju, hemiju i tehničko obrazovanje. Nastava se odvija u dva smera: prirodno-matematički i društveno-jezički.

### Novije vreme

Sa redovnom nastavom, Gimnazija je počela 1. septembra 1990. godine u zgradi na uglu Štrosmajrove i Somborske ulice broj 18, gde je Gimnazija bila i ranije, ali sada kao Gimnazija opšteg smera. Polaže se kvalifikacioni ispit iz srpskog jezika i matematike, a primaju se oni učenici, koji su od mogućih 20 bodova osvojili po deset iz svakog predmeta. Rad školskog odbora je važan za funkcionisanje sveukupnog života gimnazije. Školski odbor je raspravljao i odlučivao, o svim pitanjima iz svoje zakonske nadležnosti, bitnim za život i rad škole. Maturski ispit polažu redovni učenici, koji su uspešno završili četvrti razred Gimnazije. Uvodi se informatika kao predmet, i škola dobija novi informatički kabinet. Svake godine vrše se popravke i renoviranje učionica, kao i pribavljanje novih nastavnih sredstava, u skladu sa mogućnostima škole. Učenici naše škole od školeke 2006/2007. godine pohađaju Gimnaziju i ekonomsku školu "Jovan Jovanović Zmaj", jer su prethodne školske godine u Školu krenuli i ekonomski tehničari.

## Nazivi škole

* Državna niža gimnazija
* Državna realna gimnazija
* Gimnazija "Jovan Jovanović Zmaj"
* Gimnazija i ekonomska škola "Jovan Jovanović Zmaj"

## Školska godina

Gimnazija ima samo prepodnevnu smenu. Tokom nedelje đaci imaju 30-ak časova, u poseku šest dnevno, prema rasporedu zvonjenja. Raspored zvonjenja ne važi samo u posebnim prilikama kao što je dan škole, 24. novembar, ili poseta drugih škola. Kao i u svim srpskim srednjim školama, škoslka godina traje od septembra početne do juna naredne godine. Jedino učenici četvrte godine školsku godinu završavaju krajem maja. Školska godina je podeljena na četiri klasifikaciona perioda, tokom kojih učenici moraju dobiti bar po dve ocene iz svakog predmeta, i to prvi (od septembra do novembra), drugi (od novembra do decembra), treći (od januara do marta), i četvrti klasifikacioni period (od marta do majaa ili juna).

## Obrazovni smerovi

U školi postoje dva obrazovna smera:
* Opšti tip (4 godine), područje rada Gimnazija
* Ekonomski tehničar  (4 godine), područje rada Ekonomija, pravo i administracija

## Vannastavne aktivnosti

* Hor
* Orkestar 
* Dramska sekcija 
* Debatni klub
* Novinarska sekcija
* Psihološka sekcija
* Hemijska sekcija
* Informatička sekcija
* Francuska sekcija

## Učenički parlament

Već nekoliko godina aktivan je i učenički parlament koji broji oko 20 članova.

## Vanjske veze
* Zvanični vebsajt Gimnazije i ekonomske škole Jovan Jovanobić Zmaj